אברהם ברלינר

אברהם (אדולף) בֶּרְלִינֶר (י"ג באייר ה'תקצ"ג, 2 במאי 1833 - ז' באייר ה'תרע"ה, 21 באפריל 1915) היה תאולוג והיסטוריון יהודי-גרמני.

ביוגרפיה
נולד לצבי הירש באוברזיצקו  שבדוכסות הגדולה של פוזן , פרוסיה. למד אצל אביו ורבנים נוספים ואחר כך באוניברסיטת לייפציג בה קיבל תואר דוקטור לפילוסופיה.

היה נכד ר' מרדכי מוכיח מאייזנשטט.

בתחילת דרכו היה מורה בארנסוולד  ב"חברת ש"ס". ב-1867 הוציא את מהדורתו לפירוש רש"י לתורה, עבודה שהקנתה לו שם ברחבי אירופה. ב-1873 הוזמן בידי רבי עזריאל הילדסהיימר לכהן כמורה להיסטוריה של עם ישראל בבית המדרש לרבנים בברלין.

עבודתו הספרותית
ברלינר ערך מספר כתבי עת, בין השנים 1875–1877 ערך את המגזין להיסטוריה וספרות יהודית ("Magazin für Jüdische Geschichte und Literatur"); ובמקביל, החל משנת 1876 הוציא לאור בשיתוף עם רבי דוד צבי הופמן את המגזין למדעי היהדות ("Magazin für die Wissenschaft des Judenthums"). בתקופה זו ערך גם את כתב העת "אוצר טוב" שעסק בעיקר בפרסום כתבי יד עבריים.

בשנת 1885 התמנה לראשות חברת מקיצי נרדמים שחידשה אז את פעילותה.

בסך הכל הוציא ברלינר בשנות פעילותו 37 ספרים, ערך או הקדים מבוא ל-9 ספרי אחרים, ופרסם עשרות רבות של מאמרים בכתבי עת. תלמידיו אהרן פריימן ומאיר הילדסהיימר פרסמו ביבליוגרפיה של כתביו בספר היובל "ברכת אברהם" שיצא לאור בשנת 1903 לרגל יום הולדתו ה-70.

מספריו בעברית

מספריו בגרמנית

לקריאה נוספת
 משה ריינס, רבי אברהם ברלינער, בתוך: דור וחכמיו: לחקר תולדות ספרות ישראל וגדולי סופריה בדור הזה. חלק א. קראקא, תר"ן. עמ' 50–58.
 אברהם מאיר הברמן (עורך), כתבים נבחרים / אברהם ברלינר, שני כרכים, ירושלים: הוצאת מוסד הרב קוק, תש"ה-תש"ט.

קישורים חיצוניים

 
 
 
 
 ; ;

הערות שוליים

היסטוריונים גרמנים
היסטוריונים יהודים גרמנים
מהדירי ספרות תורנית
תאולוגים יהודים
עורכי כתבי עת
סגל בית המדרש לרבנים בברלין
בוגרי אוניברסיטת לייפציג
גרמנים שנולדו ב-1833
גרמנים שנפטרו ב-1915